Source: https://www.riigiteataja.ee/akt/107012015003
Timestamp: 2020-05-31 01:02:15+00:00

Document:
Tartu Tervishoiu Kõrgkooli põhimäärus – Riigi Teataja
Tartu Tervishoiu Kõrgkooli põhimäärus - sisukord
3 Rektor, prorektorid ja haldusdirektor
§ 11 Prorektorid ja haldusdirektor
§ 18 Üldine korraldus
§ 19 Õppeosakond
§ 21 Haldusosakond
§ 23 Üliõpilaste ja õpilaste kõrgkooli vastuvõtmine ning sealt väljaarvamine
RT I, 07.01.2015, 3
Vastu võetud 05.01.2015 nr 3
(1) Tartu Tervishoiu Kõrgkool (edaspidi kõrgkool) on rakenduskõrgkool, kes tegutseb rakenduskõrgkooli seaduse, kutseõppeasutuse seaduse, oma põhimääruse ja teiste õigusaktide alusel.
(2) Kõrgkooli nimi inglise keeles on Tartu Health Care College.
(2) Kõrgkooli postiaadress on Nooruse 5, 50411 Tartu.
Kõrgkoolil on väikese riigivapi kujutise ja oma nimega pitsat, kõrgkooli logo ja oma nimega pitsat, riigikassa ühendkontserni koosseisu kuuluvad arvelduskontod ning oma eelarve.
Kõrgkooli eesmärk on olla rahvusvaheliselt tunnustatud ajakohase õpikeskkonnaga tervise ja heaolu ning teenindusalast haridust pakkuv rakenduskõrgkool, mõjutada rahvastiku tervisekäitumist ja tervisliku elukeskkonna kujundamist ning arendada elukestvat õpet edendades pakutavaid kutse- ja erialasid õppe- ja arendustegevuse ning rakendusuuringute kaudu.
1) viia läbi õpet Vabariigi Valitsuse nimetatud magistriõppe, rakenduskõrgharidusõppe ja kutseõppe tasemeõppe (edaspidi kutseõpe) õppekavade alusel;
2) tagada õppe- ja töökorraldus, mis võimaldab õpilastel ja üliõpilastel omandada eluks ja tööks vajalikke teadmisi, oskusi ja eetilisi tõekspidamisi;
3) luua kõrgkooli liikmeskonnale soodsad tingimused õppe- ning teadus- ja arendustegevuseks, sealhulgas rakendusuuringute läbiviimiseks, erialaseks enesetäiendamiseks ning suhtlemiseks teiste õppejõudude, õppekasvatusala töötajate, üliõpilaste ja õpilastega Eestis ja välisriikides;
4) arendada koostööd Eesti ja välisriikide õppe- ning teadus- ja arendusasutustega, sealhulgas osaleda rahvusvahelistes projektides, sõlmida õppe- ning teadus- ja arendusasutuste ning füüsiliste ja juriidiliste isikutega koostöölepinguid;
5) koostada ja arendada kõrgkooli õppekavasid ning korraldada õppemetoodilist tööd, sealhulgas koostada õppevahendeid ja -materjale ning toetada nende väljaandmist;
6) arendada ühistegevust tööandjatega, töövõtjate ühenduste ja kutseliitudega, et tagada õppe kvaliteedi ja mahu vastavus tööturu nõudlusele;
7) hankida õppe- ja arendustegevuseks, sealhulgas rakendusuuringute läbiviimiseks vajalikud seadmed, kirjandus, inventar ja muud vahendid;
8) kasutada kõrgkoolile eraldatud ressursse (rahalised vahendid, hooned, õppevahendid jne) pakutava kvaliteedi tagamiseks sihipäraselt ja ratsionaalselt;
9) teavitada üldsust oma tegevusest;
10) võimaldada kõikides koolitusvormides kõrgkooli õppesuundadel ja pedagoogilises tegevuses elukestvat õpet;
11) korraldada põhitegevusega seotud konverentse, seminare ja muid üritusi;
12) osutada põhitegevusest tulenevaid tasulisi teenuseid.
3. peatükk Rektor, prorektorid ja haldusdirektor
4) kehtestab rektori asendamise korra;
5) määrab kindlaks prorektorite arvu ja tegevusvaldkonnad ning nimetab prorektorid ametisse, sõlmides nendega määratud ajaks töölepingud;
6) juhib kõrgkooli nõukogu (edaspidi nõukogu) tegevust ja tagab nõukogu otsuste täitmise;
7) teeb valdkonna eest vastutavale ministrile ettepanekuid nõunike kogu koosseisu kohta;
8) kinnitab käskkirjaga kõrgkooli struktuuriüksuste põhimäärused;
9) kinnitab käskkirjaga kõrgkooli sisekorra- ja asjaajamiskorra;
10) hoolitseb õppe- ning teadus- ja arendustegevuse otstarbeka korraldamise eest;
11) immatrikuleerib ja eksmatrikuleerib üliõpilasi ja õpilasi;
12) kuulutab välja avaliku konkursi õppejõudude, õppekasvatusala töötajate ja teadustöötajate vabadele ametikohtadele;
13) kinnitab kõrgkooli õppejõudude, õppekasvatusala töötajate ja teadustöötajate koosseisu iga õppeaasta alguseks;
14) sõlmib, muudab ja lõpetab töölepinguid kõrgkooli töötajatega ning kinnitab nende ametijuhendid;
15) tagab kõrgkooli eelarveprojekti ja finantseerimistaotluste koostamise;
16) kinnitab kõrgkooli eelarve ja tagab selle täitmise;
17) käsutab kõrgkooli eelarvevahendeid rakenduskõrgkooli seaduse ning teiste õigusaktidega antud volituste ulatuses;
18) otsustab olulisemaid majandusküsimusi;
19) on aruandekohustuslik nõukogu ning valdkonna eest vastutava ministri ees ning tagab õigusaktidest tulenevate andmete esitamise Haridus- ja Teadusministeeriumile;
20) täidab teisi rakenduskõrgkooli seadusest, põhimäärusest ja teistest õigusaktidest tulenevaid ülesandeid, mis ei ole antud kellegi teise pädevusse.
§ 11. Prorektorid ja haldusdirektor
(1) Prorektorite ja haldusdirektori ülesanne on tagada kõrgkooli eesmärkide täitmisega kõrgkooli terviklik areng kõrgkooli osakondade tegevuse kooskõlastamise ning organisatsiooni sidususe kaudu. Juhtkonna koosseisu ja töökorra kinnitab rektor käskkirjaga.
(2) Prorektorid ja haldusdirektor asendavad rektorit rektori asendamise korra kohaselt ning esindavad kõrgkooli suhetes kolmandate isikutega rektorilt saadud volituse kohaselt.
(3) Prorektorid ja haldusdirektor juhivad rektori määratud tegevusvaldkondi ning koordineerivad oma vastutusalas olevate struktuuriüksuste ja isikute tööd struktuuriüksuste põhimääruste alusel.
(4) Prorektorid ja haldusdirektor on aruandekohustuslikud rektori ja nõukogu ees.
(5) Prorektoriga sõlmitakse tööleping määratud ajaks, arvestades teda ametisse nimetanud rektori töölepingu kehtivusaega, kuid mitte kauemaks kui viieks aastaks.
(6) Prorektori ametikohale nimetatud kõrgkooli töötajal on pärast prorektori töökohustustest vabanemist õigus asuda kõrgkoolis ametikohale, kus ta töötas enne prorektoriks nimetamist, ning taotleda nõukogu kehtestatud tingimustel ja korras hüvitist erialase kvalifikatsiooni taastamiseks.
(1) Nõukogusse kuuluvad rektor, prorektorid, haldusdirektor, õppejõudude esindajad ning üliõpilaskonna esindajad, kes moodustavad vähemalt ühe viiendiku nõukogu koosseisust. Üliõpilaskonna ja õppejõudude esindajate arvu määrab rektor.
12) vajaduse korral nimetab õppekavad, mille alusel võib toimuda ainult täiskoormusega õpe, ning õppekavad, mille alusel toimuvale täiskoormusega õppele esitatakse kõrgemad nõuded;
18) otsustab pedagoogilise nõukogu ettepanekul õppetöö üldküsimusi;
31) kuulab ära rektori, prorektorite ja haldusdirektori tegevuse aruanded ning nõunike kogu ja muude isikute või struktuuriüksuste kogude ettepanekud ja hinnangud kõrgkooli, sealhulgas õppekavade arengut puudutavates küsimustes;
32) võib moodustada komisjone ja toimkondi;
33) lahendab teisi küsimusi, mis kuuluvad tema pädevusse vastavalt rakenduskõrgkooli seadusele, põhimäärusele ja teistele õigusaktidele.
(1) Rektor korraldab õppejõudude esindajate valimise nõukogusse iga kolmanda aasta maikuus. Nõukogusse valitud liikme volitused algavad sama aasta 1. septembril ja kestavad kolm aastat.
(2) Õppejõudude esindajaks võib nõukogusse kandideerida kõrgkoolis vähemalt 75% koormusega töötav korraline õppejõud. Õppejõudude esindajate kandidaate võivad nõukogusse esitada ja valida kõrgkoolis vähemalt 50% koormusega töötavad korralised õppejõud.
(4) Üliõpilaskonna esindajad valib nõukogusse üliõpilasesindus igal aastal hiljemalt maikuu jooksul. Nõukogusse valitud liikme volitused kestavad sama aasta 1. septembrist järgmise aasta 31. augustini, kui üliõpilaskonna põhikiri ei sätesta teisiti.
(1) Nõukogu peamine töövorm on koosolekud. Koosolekud võivad olla korralised ja erakorralised.
(2) Korralised koosolekud toimuvad vähemalt kaks korda semestris. Korralised koosolekud kutsub kokku ja neid juhatab nõukogu esimees, tema äraolekul nõukogu vanim liige.
(3) Erakorraline koosolek kutsutakse kokku nõukogu esimehe või ühe kolmandiku nõukogu liikmete nõudmisel.
(4) Nõukogu võtab vastu kodukorra, milles sätestatakse nõukogu liikme õigused ja kohustused, koosoleku päevakorra koostamise alused, veebipõhises keskkonnas töötamise kord, avalikud suhted ja küsimuste arutamise kord.
(5) Nõukogu on otsustusvõimeline, kui kohal on vähemalt kaks kolmandikku selle liikmeid. Kui nõutud kvoorum puudub, kutsub nõukogu esimees nõukogu uue koosoleku kokku kahe nädala jooksul.
(8) Nõukogu koosoleku protokollid vormistatakse hiljemalt seitsme päeva jooksul.
(9) Nõukogu koosolekust on õigus osa võtta nõunike kogu volitatud esindajal ning rektor võib nõukogu koosolekule kutsuda ka teisi isikuid ja anda neile seal sõna. Nõukogu istungil on õigus sõnaõigusega osaleda õpilaskonna esindajal.
§ 18. Üldine korraldus
(1) Kõrgkooli struktuuri moodustavad õppe-, arendus- ja haldusosakond.
(2) Õppe- ja arendusosakonda kuuluvad akadeemiline ja mitteakadeemiline personal. Haldusosakonda kuulub mitteakadeemiline personal.
(3) Osakondade eesmärk on täita kõrgkooli eesmärke oma valdkonnas, tegutsedes rektori käskkirjaga kinnitatud põhimääruse alusel.
(4) Osakonnad moodustatakse, neid muudetakse ja nende tegevus lõpetatakse nõukogu otsusega.
§ 19. Õppeosakond
(1) Õppeosakonna koosseisu kuuluvad õppeprorektor, pedagoogiline nõukogu, õppejõud ja õppeosakonna tugipersonal. Õppeosakonda juhib õppeprorektor.
(2) Õppeosakonna eesmärk on korraldada õppetööd ning arendada õppekavasid ja õppetegevust kõrgkooli eesmärkide täitmiseks. Õppeosakond juhindub oma tegevuses osakonna põhimäärusest.
(3) Pedagoogilise nõukogu töökorra kinnitab rektor käskkirjaga õppeprorektori ettepanekul. Töökorras määratakse kindlaks vähemalt pedagoogilise nõukogu juhtimine, liikmete õigused, kohustused ning töökoosolekute korraldamine.
(4) Pedagoogilise nõukogu eesmärk on tagada õppetöö kvaliteet ja õppekeskkonna vastamine õppekavade eesmärkide täitmisele, arendada õppekavasid ning korraldada õppetööd erinevate õppekavade alusel.
(1) Arendusosakonna koosseisu kuuluvad arendusprorektor, rakendusuuringute nõukogu, arendusspetsialistid, avatud kõrgkooli personal, raamatukogu töötajad, kommunikatsioonijuht, projektijuhid ja arendusosakonna tugipersonal. Arendusosakonda juhib arendusprorektor.
(2) Arendusosakonna eesmärk on korraldada arendustegevust, sealhulgas koordineerida kutse- ja erialade arendamiseks rakendusuuringuid, et toetada õppetöö arengut ning kõrgkooli üldiste eesmärkide täitmist. Arendusosakond juhindub oma tegevuses osakonna põhimäärusest.
(3) Raamatukogu eesmärk on teenindada õppejõude, õpilasi ja üliõpilasi, eelkõige varustada neid ajakohase õppe- ja teaduskirjandusega, et toetada õppe- ja arendustegevuse eesmärke.
(4) Rakendusuuringute nõukogu moodustatakse arendus- ja õppeosakonna liikmetest. Rakendusuuringute nõukogu töökorra kinnitab rektor käskkirjaga rakendusuuringute nõukogu ettepanekul. Töökorras määratakse kindlaks vähemalt rakendusuuringute nõukogu juhtimine, töökoosolekute korraldamine ja protokollimine ning otsuste täideviimine.
(5) Rakendusuuringute nõukogu eesmärk on koostada kõrgkooli rakendusuuringute rakenduskava, uuendada seda ja viia see ellu, kaasates sellesse kõrgkooli töötajad ja partnerid ning otsides rakendusuuringute finantseerimiseks lisavahendeid.
§ 21. Haldusosakond
(1) Haldusosakonna koosseisu kuuluvad haldusdirektor, asjaajamise ja halduse ning infotehnoloogia spetsialistid, projektitööga seotud ning haldusosakonna tugipersonal. Haldusosakonda juhib haldusdirektor.
(2) Haldusosakonna eesmärk on toetada kõrgkooli põhitegevusi eesmärgiga tagada kõrgkooli majandusüksuste tõrgeteta toimimine kõrgkooli eesmärkide täitmiseks. Haldusosakond juhindub oma tegevuses osakonna põhimäärusest.
(1) Kõrgkoolis toimub õppetöö:
1) kõrghariduse tasemel rakenduskõrgkooli seadusele ja Eesti Vabariigi haridusseaduse § 5 lõike 2 punkti 7 alusel Vabariigi Valitsuse määrusega kehtestatud kõrgharidusstandardile vastavate Vabariigi Valitsuse nimetatud magistriõppe ning rakenduskõrgharidusõppe õppekavade alusel;
2) kutsehariduse tasemel kutseõppeasutuse seadusele ja kutseõppeasutuse seaduse § 22 alusel Vabariigi Valitsuse määrusega kehtestatud kutseharidusstandardile vastavate, kutseõppe tasemeõppe õppekavade alusel.
(2) Tööalase koolituse õppekavad töötab kõrgkool välja tööturu vajaduste alusel ja need kinnitab rektor käskkirjaga.
§ 23. Üliõpilaste ja õpilaste kõrgkooli vastuvõtmine ning sealt väljaarvamine
(1) Kõrgkooli õppekorralduse alus on õppekorralduseeskiri, milles sätestatakse õppetöö korralduse üldnõuded.
(2) Õppeaasta koosneb õppeperioodist ja õppevaheaegadest ning jaguneb kaheks semestriks. Õppeaasta algab üldjuhul 1. septembril ja lõpeb 31. augustil. Õppeaasta arvestamise aluseks on täisaasta ning õppeaasta algab täisnädalaga. Iga õppeaasta algus ja lõpp on määratud kõrgkooli akadeemilise kalendriga.
(1) Kõrgkooli õppejõud teeb õppe-, teadus- ja õppemetoodilist tööd nõukogu kehtestatud mahus, samuti täidab valitavatel ja määratavatel akadeemilistel ametikohtadel haldusülesandeid. Kõrgkooli õppejõudude töö sisu kehtestatakse rektori käskkirjaga.
(2) Kõrgkooli rakenduskõrgharidusõppe ja magistriõppe õppejõudude ametikohad on professor, dotsent, lektor, assistent ja õpetaja ning neile kohaldatakse rakenduskõrgkooli seadusega, Eesti Vabariigi haridusseaduse § 5 lõike 2 punkti 7 alusel Vabariigi Valitsuse määrusega kehtestatud kõrgharidusstandardiga ning nõukogu kehtestatud nõudeid.
(6) Õppejõudude, õppekasvatusala töötajate ja teadustöötajate koosseisu kinnitab rektor asjaomase tegevusvaldkonna prorektori ettepanekul igaks õppeaastaks. Professorite ametikohad õppekavati määrab nõukogu.
2) õigus kasutada õppe- ning teadus- ja arendustööks tasuta kõrgkooli raamatukogu, seadmeid ja muid vahendeid nõukogu kehtestatud korras;
1) õigus saada kõrgkoolilt igakülgset teavet õppetöö ja -korralduse kohta;
5) õigus kuulata kõrgkoolis õppekavaväliseid loenguid ning sooritada praktikume, seminare, eksameid ja arvestusi, kui see ei sega tema õppekava täitmist ega õppekorraldust;
6) õigus kasutada õppetööks tasuta kõrgkooli auditooriume, arvutiklasse, raamatukogu, inventari, seadmeid ja muid vahendeid rektori kehtestatud korras;
14) õigus saada üks kord nii rakenduskõrgharidusõppes kui ka magistriõppes akadeemilist puhkust üldjuhul kuni üks aasta, lisaks, sealhulgas kutseõppes, tervislikel põhjustel kuni kaks aastat, aja- või asendusteenistuse puhul kuni üks aasta ning lapse hooldamiseks kuni lapse kolmeaastaseks saamiseni;
18) kohustus kasutada kõrgkooli kasutusse antud riigivara heaperemehelikult ning järgida õppekorraldus- ja sisekorraeeskirju;
(4) Üliõpilasesindus valib üliõpilaskonna ja õpilasesindus õpilaskonna esindajad kõrgkooli nõukogusse ning teistesse kõrgkooli otsustus- ja nõuandvatesse kogudesse üliõpilaskonna ja õpilaskonna põhikirjas sätestatud alustel.
(5) Kõrgkooli eelarves nähakse ette rahalised vahendid, mida esindus kasutab üliõpilas- ja õpilasomavalitsuse teostamiseks seadusest ning üliõpilaskonna ja õpilaskonna põhikirjast tulenevate ülesannete täitmiseks. Esindus käsutab neid vahendeid iseseisvalt rektori antud volituse alusel ja oma põhikirjas kehtestatud korras. Ettepanekud üliõpilaskonna ja õpilaskonna finantseerimiseks kõrgkooli eelarvest esitab rektorile esindus kõrgkoolis kehtestatud korrast lähtudes.

References: § 11

§ 18

§ 19

§ 21

§ 23

§ 11

§ 18

§ 19

§ 21
 § 5
 § 22

§ 23
 § 5